
Janvāris
1. “Gada balva vieglatlētikā” ceremonijā par 2025. gada labāko U18 vieglatlēti tika atzīta Ventspils Olimpiskās vienības sportiste Brenda Džiliana Apsīte, bet “Specbalvu” par ilggadēju ieguldījumu vieglatlētikā saņēma tiesnese Dace Brakanska.

2. Airēšanas bāzē „Dampeļi” notika Ventspils atklātais ziemas peldētāju salidojums „Ventspils jūras lauvas”,  kurā piedalījās vairāk kā 55 dalībnieki no 5 sporta klubiem no Rīgas, Liepājas, Saldus, Rēzeknes un Ventspils. Ziemas peldētāju salidojums jau ir kļuvis par tradicionālu pasākumu un notika jau vienpadsmito reizi.
3. Laikraksta “Latvijas Avīze” rīkotajā tradicionālajā ekspertu aptaujā par 2025. gada labāko Latvijas hokejistu atkārtoti atzīts aizsargs Uvis Jānis Balinskis, kurš pārstāv Nacionālās hokeja līgas (NHL) klubu Floridas “Panthers” un ir arī Stenlija kausa ieguvējs.
4. Olimpiskā centra “Ventspils” vieglatlētikas manēžā norisinājās Baltijas čempionāts loka šaušanā telpās 2026. Sacensībās piedalījās sportisti no Latvijas, Lietuvas un Igaunijas, pārstāvot 22 sporta klubus.
5. Nacionālās hokeja līgas klubs Floridas “Panthers” pagarinājis sadarbību ar Latvijas izlases aizsargu un ventspilnieku Uvi Jāni Balinski, noslēdzot jaunu līgumu uz divām sezonām.

6. Ventspils Olimpiskās vienības sportists Roberts Krūzbergs Eiropas čempionātā šorttrekā Nīderlandē izcīnīja sudraba medaļu 1500 metru distancē.

7. Ventspils vieglatlētikas vecmeistari Igaunijā notikušajā Eiropas Vieglatlētikas vecmeistaru līgas pirmajā posmā izcīnīja septiņas godalgotas vietas. Zelta medaļas ieguva Valdis Cela (kārtslēkšanā) un Aigars Ansbergs (400 m), bet sudraba medaļas izcīnīja Valdis Cela (augstlēkšanā un trīssoļlēkšanā), Ginta Rassa (400 m, 800 m un 4×200 m stafetē Latvijas komandas sastāvā) un Dace Brakanska (augstlēkšanā).

8. Ventspils koncertzālē “Latvija” jau 18. reizi norisinājās apbalvošanas ceremonija “Gada atzinība sportā 2025”, kurā tika godināti pilsētas izcilākie sportisti, treneri, sporta darbinieki un entuziasti. Par laureātiem deviņās nominācijās kļuva Rebeka Ibrahima (Labākā sportiste), Uvis Jānis Balinskis (Labākais sportists), Ņikita Solomonovs (Cerība sportā), “Motoklubs Rodeo” (Gada labākā komanda), Ainars Soks (Paraugs sportā), Eduards Andruškēvičs (Labākais treneris), Uģis Lasmanis (Gada sporta seniors), Ēriks Fogels (Mūža ieguldījums sportā) un Uldis Jaunsproģis (Ventspilnieku simpātija sportā).
9. Latvijas Olimpiskās vienības (LOV) 2026. gada vasaras sporta veidu sastāvā iekļauti deviņi Ventspils sportisti, kuri saņems medicīnisko un finansiālo atbalstu. Zelta sastāvā iekļauti Kārlis Pauls Lasmanis un Rebeka Ibrahima, sudraba sastāvā – Armands Mežinskis un Ritvars Suharevs, bronzas sastāvā – Brenda Džiliana Apsīte, bet ar atsevišķu lēmumu LOV sastāvā iekļauti Rūta Kate Lasmane, Ernests Zēbolds, Ralfs Andrejevs un Eduards Dūdens.
10. Ritvars Suharevs uzvar Vācijas Bundeslīgas sacensībās. Sacensībās Ritvars raušanā pacēla 151 kg, bet grūšanā – 187 kg, kas summā deva 338 kg un 172,2 punktus, nodrošinot pārliecinošu uzvaru un godalgoto pirmo vietu.

11. Ventspilī oficiāli dibināta biedrība “Florbola klubs “VFK””, lai attīstītu un sakārtotu florbola vidi, reaģējot uz strauji augošo interesi par šo sporta veidu. Klubā jau darbojas aptuveni 30 biedru, treniņi notiek divas reizes nedēļā. Biedrība “Florbola klubs ‘VFK'” dibināta 2026. gada 13. janvārī. Tās mērķis ir florbola popularizēšana, treniņprocesa nodrošināšana un spēcīgas kopienas veidošana.
Februāris
1. ASV pilsētā Faijetvilā notikušajās studentu vieglatlētikas sacensībās Razorback Invitational teicamu sniegumu trīssoļlēkšanā demonstrēja Ventspils Olimpiskās vienības sportiste Rūta Kate Lasmane. Viņa labāko rezultātu – 13,74 metrus – sasniedza finālsacensību pirmajā lēcienā, apliecinot stabilu sportisko formu ar augstvērtīgu sešu lēcienu sēriju.

2. Sporta skolas “Spars” vieglatlēti Latvijas čempionātā telpās U18, U20 un U23 grupās izcīnīja 12 godalgas, apliecinot augstu sportisko meistarību. Par čempioniem kļuva Brenda Džiliana Apsīte (U20 trīssoļlēkšanā) un Tomass Rudītis (U23 trīssoļlēkšanā), sudraba medaļas izcīnīja Brenda Džiliana Apsīte (tāllēkšanā), Eduards Strelkovs (60 m barjerskrējienā), Marta Frēliha (60 m barjerskrējienā), Tomass Rudītis (tāllēkšanā) un Martins Kaudze (augstlēkšanā), bet bronzas godalgas ieguva Eduards Strelkovs (tāllēkšanā), Kristaps Bergmanis (60 m un 200 m) un Nikola Kate Punka (60 m un 200 m).
3. Vācijas Bundeslīgas sacensībās svarcelšanā pārliecinošas uzvaras izcīnīja Ventspils Olimpiskās vienības sportisti Ritvars Suharevs un Armands Mežinskis. Ritvars uzvarēja savā svara kategorijā ar summā paceltiem 327 kg (144+183), bet Armands bija labākais ar 348 kg (153+195), palīdzot savai komandai SSV Samswegen izcīnīt sezonas otro uzvaru.
4. Ventspils Olimpiskās vienības sportists Roberts Krūzbergs Milānas olimpiskajās spēlēs izcīnīja 5. vietu 1000 metru šorttreka distancē, sasniedzot augstāko rezultātu Latvijas vēsturē šajā sporta veidā. A finālā viņš cīnījās par medaļām un finišēja tikai sekundes simtdaļu aiz ceturtās vietas ieguvēja.
5. Ventspils Olimpiskās vienības sportists Roberts Krūzbergs izcīnīja bronzas medaļu olimpisko spēļu šorttreka sacensībās 1500 metru distancē. Latvijai tā ir pirmā medaļa olimpisko spēļu šorttreka sacensībās.
6. Gatavojoties Pasaules čempionātam Taivānā, virves vilkšanas kluba “Velkonis” sportisti Lietuvas čempionātā izcīnīja vairākas godalgas. Sieviešu komanda ieguva sudrabu, vīriešu konkurencē sudraba medaļas izcīnīja Toms Enģelis un Raimonds Oliņš, MIX komanda ieguva bronzu, bet individuāli zelta medaļu izcīnīja Nika Benhena-Kazakeviča un sudraba medaļu – Raimonds Kazakevičs.
7. Olimpiskā centra “Ventspils” vieglatlētikas manēžā notikušajā Latvijas čempionātā loka šaušanā telpās ar panākumiem startēja Ventspils sporta kluba “Odisejs” pārstāvji. Sanita Lasmane kļuva par Latvijas čempioni kompaktloka klasē, bet Polina Frolenoka un Martiņš Zvejs savās disciplīnās izcīnīja augsto 4. vietu.
8. Latvijas bobsleja divnieku ekipāža – Ventspils Olimpiskās vienības sportists Jēkabs Kalenda un stūmējs Matīss Miknis –Kortīnā d’Ampeco Milānas–Kortīnas 2026.gada Ziemas olimpisko spēļu sacensībās izcīnīja astoto vietu.
9. Latvijas bobsleja četrinieku ekipāža ar pilotu, Ventspils Olimpiskās vienības sportistu Jēkabs Kalenda Milānas un Kortīnas olimpiskajās spēlēs izcīnīja desmito vietu.
10. Olimpiskajā centrā “Ventspils” aizvadīta Latvijas basketbola Užavas kausa izcīņas finālspēle, kurā mājinieki BK “Ventspils” piekāpās “Valmiera Glass VIA” ar rezultātu 70:84 (18:22, 34:44, 50:62). Ventspilniekiem tā ir sudraba godalga turnīrā.
11.  Liepājā notika atklātais boksa rings, kurā sacentās sportisti no astoņiem klubiem un divām valstīm – Latvijas un Lietuvas.

12. Sporta klubu “Favorīts” šajā turnīrā pārstāvēja pieci talantīgi sportisti, kuri pierādīja savu meistarību un cīņas garu. Rezultātā mājās tika pārvestas piecas medaļas – viena zelta un četras sudraba. Zelta medaļu izcīnīja – Nikita Likovs, bet sudraba medaļas – Olafs Paučis, Andrejs Ustinovs, Timurs Maļusevs un Ernests Beihmanis.

13. Ventspilī svinīgi tika sagaidīti un godināti Milānas–Kortīnas ziemas olimpisko spēļu dalībnieki – bronzas medaļnieks šorttrekā Roberts Krūzbergs, bobslejists Jēkabs Kalenda un treneris Kārlis Krūzbergs. Par augstajiem sasniegumiem Ventspils valstspilsētas pašvaldība Robertam Krūzbergam piešķīra 7000 eiro naudas balvu, trenerim Kārlim Krūzbergam – 3500 eiro, bet tika godināti un naudas balvas saņēma arī Roberta pirmie treneri Māris Birzulis un Irina Ozoliņa, kā arī Jēkabs Kalenda un viņa pirmā trenere Rūta Šauberga. Pasākumā sportistus un viņu ģimenes sveica pilsētas iedzīvotāji, pašvaldības pārstāvji un Latvijas Olimpiskās komitejas vadība, atzīmējot Ventspils sportistu izcilos panākumus olimpiskajās spēlēs.

14. Olimpiskā centra „Ventspils” vieglatlētikas manēžā norisinājās Ventspils ziemas sacensības vieglatlētikā vecmeistariem, kurās piedalījās 74 vieglatlēti no Latvijas, Lietuvas un Igaunijas. Ventspili pārstāvēja 15 sportisti, kopumā izcīnot 18 medaļas – 5 zelta, 8 sudraba un 5 bronzas. Uzvarētāju noteikšanai divās vecuma grupās tika izmantots vecuma koeficients un punktu tabulas.
Marts
1. Ventspils Olimpiskās vienības vieglatlēte Rūta Kate Lasmane izcīnījusi uzvaru ASV studentu sporta (NCAA) “Big 12” konferences čempionātā trīssoļlēkšanā, nodrošinot vietu NCAA čempionātā, kas 13.–14. martā norisināsies Feijetvilā (ASV). Sacensībās Labokā Lasmane jau pirmajā mēģinājumā sasniedza 13,79 metrus tālu lēcienu, kas pārliecinoši garantēja uzvaru un kvalifikāciju finālsacensībām. Šis rezultāts šobrīd ir otrs labākais starp visām ASV studenšu sportistēm.
2. Rīgā, vieglatlētikas manēžā "Daugava", notika Latvijas čempionāts vieglatlētikā pieaugušajiem telpās, kurā startēja septiņi Ventspils Sporta skolas "Spars" audzēkņi. Par Latvijas čempioni trīssoļlēkšanā kļuva Brenda Džiliana Apsīte (13,48 m), bet tāllēkšanā izcīnīja bronzas medaļu (6,00 m). Tomass Rudītis trīssoļlēkšanā ieguva 5. vietu (14,21 m), bet Kristaps Bergmanis 200 metru skrējienā ierindojās 6. vietā.

3. Rīgā notika Baltijas čempionāts “Muaythai & K-1 Baltic Championship”, kurā veiksmīgi startēja arī sporta kluba “Ventspils Kikboksa Leģions” pārstāvji. Sudraba medaļas K-1 disciplīnā izcīnīja Šons Burmeisters (13–14 gadi, -51 kg), Roberts Indriksons (13–14 gadi, -48 kg), Gustavs Ivaško (13–14 gadi, -42 kg) un Joēls Efraims Siders (11–12 gadi, -45 kg). Sportistus sagatavoja treneri Sergejs Deņisovs un Kristīne Jansone. Čempionātā piedalījās vairāk nekā 90 sportisti no Latvijas, Igaunijas, Lietuvas un Spānijas, pārstāvot vairāk nekā 20 cīņas sporta klubus.

4. Olimpiskā centra "Ventspils" vieglatlētikas manēžā notikušajā Latvijas jauniešu čempionātā loka šaušanā telpās Ventspils sportisti izcīnīja divas medaļas. Rekursīvā loka U21 grupā sudraba medaļu ieguva Ruslans Ševčuks (AiM Archery), bet bronzas medaļu – Fjodors Moskaļenko (AiM Archery). Abi sportisti kāpa uz goda pjedestāla spēcīgā konkurencē starp labākajiem Latvijas jaunajiem loka šāvējiem.

5. Jelgavā norisinājās Latvijas Sieviešu basketbola līgas 2. divīzijas “Final Four” turnīrs, kurā piedalījās arī Ventspils sporta skolas “Spars” sieviešu basketbola komanda. Ventspilnieces turnīru noslēdza 4. vietā. Par Ventspils sporta skolas “Spars” komandas vērtīgāko spēlētāju (MVP) šajā “Final Four” turnīrā tika atzīta Annija Zvirgzdiņa.

6. VK "Zviedrāns Team Ventspils" kļuva par Latvijas volejbola čempionāta Reģionālās līgas Kurzemes reģiona čempioni, Zelta sērijā līdz divām uzvarām ar 2:1 pārspējot VK "Dunalka".

7. Pasaules čempionātā virves vilkšanā telpās Taivānā Ventspils virves vilkšanas kluba “Velkonis” sportisti MIX klubu sacensībās izcīnīja 5. vietu 14 valstu konkurencē, gūstot uzvaras pār Honkongas un Basku komandām, kā arī cīnoties neizšķirti ar Taivānu. Individuāli veiksmīgi startēja Raimonds Kazakevičs, kurš izcīnīja bronzas medaļu klubu sacensībās un sudraba medaļu Latvijas izlases sastāvā svara kategorijā līdz 680 kg.

8. Ventspilī, sporta namā “Centrs”, Latvijas čempionātā svarcelšanā pieaugušajiem īpaši sekmīgi startēja Ventspils sportisti, kur Armands Mežinskis svara kategorijā līdz 110 kg kļuva par Latvijas čempionu un arī sacensību kopvērtējumā ar Sinklera punktiem izcīnīja 1. vietu. Godalgotas vietas ieguva arī Ventspils Sporta skolas “Spars” atlēti, tostarp Aleksandrs Beināris un Madis Urbāns izcīnīja zeltu, Milana Beināre – sudrabu, bet Ernests Pūce – bronzu savās svara kategorijās.

9. ASV norisinājās Nacionālās koledžu sporta asociācijas (NCAA) čempionāts telpās vieglatlētikā, kur trīssoļlēkšanas sacensībās startēja Ventspils olimpiskās vienības sportiste Rūta Kate Lasmane. Finālsacensībās Lasmane sasniedza 13,69 metrus tālu lēcienu, kas viņai nodrošināja 4. vietu, no bronzas medaļas atpaliekot tikai par vienu centimetru.

10. Toruņa notika XXI pasaules čempionāta telpās otrā sacensību diena. Trīssoļlēkšanā Latviju pārstāvēja vienīgā vieglatlēte šajā čempionātā –Ventspils Olimpiskās vienības sportiste Rūta Kate Lasmane, kura 17 dalībnieču konkurencē izcīnīja 12. vietu ar rezultātu 13,23 metri.

11. Ogrē notikušajā Baltijas telpu frisbija čempionātā 2026 Ventspils Frisbija kluba komanda izcīnīja uzvaru vīriešu divīzijā, pēc pārliecinoša grupu turnīra un uzvarām pusfinālā un dramatiskā finālā pret Salaspils “Wild Things” triumfējot ar 14:13. Papildus čempionu titulam ventspilnieki saņēma arī turnīra “spēles gara balvu”, apliecinot augstu sportisko meistarību un godīgu spēles kultūru.
12. BK “Ventspils” sezonu noslēdza Optibet Latvijas–Igaunijas Basketbola līgā, izšķirošajā ceturtdaļfināla spēlē ar 71:90 zaudējot VEF Rīga un sērijā piekāpjoties ar 1–2, tādējādi neiekļūstot pusfinālā.

13. Ventspils čempionātā kērlingā trešo gadu pēc kārtas uzvar “Kaleidoskops” komanda (Gunta Millere, Agita Puriņa, Aija Rudzīte, Lia Ālīte, Santa Blumberga – Bērziņa, Sandis Krists Puriņš). Čempionāta sudraba medaļas komandai “VKM” (Dace Ābelīte, Sonora Mangulsone, Andis Cirvelis, Inta Vilgute), bronzas – komandai “Ventspils novads” (Kārlis Libkovskis, Lauris Bērziņš, Jāni Krauze, Jānis Ondrups un  Mārtiņš Libkovskis).  

14. Rīgā notikušajā WRPF Latvia “Baltic Cup” sacensībās Ventspils sportisti demonstrēja augstvērtīgu sniegumu, izcīnot vairākas uzvaras un godalgotas vietas dažādās vecuma un disciplīnu grupās. Īpaši veiksmīgi startēja Nikolajs un Valters Ivanovi, Kristīne Koha, Gvido Kohs, Toms Kristvalds un Kaspars Zandbergs, kuri savās kategorijās izcīnīja vairākas pirmās vietas un augstas vietas absolūtajā vērtējumā.

15. Brocēnos Ventspils Hokeja Savienības komanda Kurzemes hokeja līgas sezonu noslēdza ar izcīnītu 3. vietu, pēc stabila snieguma regulārajā čempionātā un neveiksmes pusfinālā. Izšķirošajā spēlē par bronzu ventspilnieki papildlaikā pārspēja HK Brocēnu juniori, nodrošinot medaļas, bet par komandas vērtīgāko spēlētāju tika atzīts kapteinis Edgars Cgojevs.

Aprīlis
1. Ventspils tehnikuma basketbola komanda noslēgusi savu pirmo sezonu “Aizdevums.lv” Reģionālajā basketbola līgā, ceturtdaļfināla sērijā piekāpjoties ar 0:2 “Jēkabpils SC” komandai un izstājoties no cīņas par medaļām.

2. Ventspils Ūdens piedzīvojumu parkā notika sacensības peldēšanā „Ledus Lāse”. Sacensībās piedalījās 200 peldētāji no Rīgas, Liepājas un Ventspils. No ventspilniekiem savās vecuma grupās godalgotās vietas ieguva: Zelta medaļas izcīnīja – Adrians Vasiljevs, Daniils Kolotilins, Jaroslavs Ciss, Nikola Ožinska, Kiselčuka Kira un Melngalve Anna.

3. Ventspils bokseri veiksmīgi startēja 2026. gada Latvijas čempionātā boksā, izcīnot divas godalgotas vietas Rīgā notikušajās sacensībās. Sergejs Koncedalovs ieguva sudraba medaļu pieaugušo konkurencē līdz 55 kg, bet Kārlis Kantsons izcīnīja bronzas medaļu U19 grupā līdz 80 kg.
4. Volejbola klubs “Ventspils” Latvijas čempionāta vīriešiem Nacionālās līgas sezonu noslēdzis ar izcīnītu 4. vietu, bronzas spēlē piecos setos piekāpjoties komandai “Augšdaugava” – 2:3 (25:20, 25:16, 22:25, 16:25, 15:17).

5. Turpinot iesākto tradīciju, Lieldienu brīvdienās notika tradicionālais pārgājiens Staldzenes piejūras un meža apkārtnē, kas pulcēja vairāk nekā 50 drosmīgu dalībnieku.

6. Olimpiskā centra “Ventspils” ledus hallē norisinājās Sieviešu hokeja attīstības līgas (SHAL) sezonas noslēdzošais posms. Pēc aizraujošām spēlēm un spraigas cīņas Ventspils sieviešu hokeja komanda sezonu noslēdza ar izcīnītām zelta medaļām. Noslēdzošajā sabraukuma posmā komanda aizvadīja divas spēles, izcīnot pārliecinošas uzvaras — ar 4:0 pret HC “Klaipeda” un 2:0 pret SHK “Kurbads/Lauvas”.
7. No 27. marta līdz 2. aprīlim Toruņa (Polijā) notika 15. Eiropas čempionāts vieglatlētikā telpās vecmeistariem (EMACI),kurās Ventspils vieglatlētikas vecmeistara kluba sportisti - Valdis Cela kļuva par divkārtēju čempionu, izcīnot 1. vietu augstlēkšanā (1,35 m) un 1. vietu kārtslēkšanā (2,80 m), kā arī ieguva 3. vietu pieccīņā (3267 punkti). Ginta Rassa izcīnīja 3. vietu 800 m skrējienā (2:31,13). Dace Brakanska izcīnīja 3. vietu trīssoļlēkšanā (6,70 m).

8. Ventspils atklātās hokeja līgas (VAHL) 3×3 turnīrs, kurš šosezon norisinājās četros posmos. Turnīrā piedalījās sešas komandas – Tērvetes Backshots (dalība 1. posmā), Jūras spēki, Marbella, HK Ventspils tumši, Ventspils Hokeja Savienība un HK Ventspils gaiši. Par VAHL 3×3 2025. gada čempioniem kļuva komanda “Marbella”, kas finālspēlē ar rezultātu 3:2 pārspēja Ventspils Hokeja Savienību. Savukārt spēlē par 3. vietu komanda “Jūras spēki” ar 7:4 uzvarēja HK Ventspils tumši.
9. Ventspils sporta hallē “Pārventa” “Latvijas Kauss 2026” frisbija turnīrā Ventspils komandas guva augstus rezultātus. Vīriešu konkurencē Ventspils 1 izcīnīja 1. vietu, finālā pārspējot Ventspils 2, kas turnīru noslēdza 3. vietā. Sieviešu konkurencē Ventspils FK ieguva 2. vietu, finālā piekāpjoties Ogres komandai.

10. “Ventspils Kikboksa Leģions” sportisti turpina 2026. gada sezonu, startējot turnīrā “17 Golden Glory Fight Cup 2026” Rīgā, ko rīkoja “Golden Glory Latvia”. Sacensībās Ventspils pārstāvji izcīnīja 7 medaļas – 2 zelta un 5 sudraba. Par čempioniem kļuva Dominiks Langenfelds (bokss) un Joēls Efraims Siders (bokss). Sudraba medaļas izcīnīja Joēls Efraims Siders (divās K-1 svara kategorijās), Ralfs Irbītis, Šons Burmeisters un Gustavs Ivaško K-1 disciplīnā.

11. Varšavā, prestižajās HYROX Warsaw sacensībās, Ventspils Olimpiskās vienības sportists Edijs Sīmanis demonstrēja izcilu sniegumu un pārliecinoši izcīnīja 1.vietu savā divīzijā, finišējot ar laiku – 1:00:55.

12. HK Ventspils/Brocēni U16 komanda noslēgusi 2025./2026. gada sezonu, izcīnot 4. vietu U16AAA čempionātā.

13. Salaspilī notika Atklātais Latvijas svarbumbu celšanas čempionāts, kurā startēja sportisti no Latvijas, Lietuvas, Igaunijas un Polijas. Ventspili pārstāvēja svarbumbu celšanas klubs “Ventspils Atlants”, izcīnot vairākas godalgotas vietas individuālajās disciplīnās un komandu stafetē. Par Latvijas čempioniem kļuva Artūrs Zadkovs (U-18), Nikolajs Sokols (U-23), Jevgēņijs Gordejevs (paratlēti) un Vasilijs Giņko (50–54 gadu grupa), bet Iļja Komkovs izcīnīja 2. vietu U-16 grupā. Sacensību noslēgumā ventspilnieki stafetē izcīnīja sudraba medaļu, kopvērtējumā ierindojoties 6. vietā starp Latvijas klubiem.

14. Igaunijā notikušajā “Baltijas kausa izcīņā telpās frisbijā jauktajā U-24 grupā 2026” Latvijas izlases sastāvos bija plaša Ventspils jauniešu pārstāvniecība, un ventspilnieki būtiski palīdzēja abām komandām sasniegt finālu.

15. Turnīrā Latvijas komandas izcīnīja dubultuzvaru – Latvija 2 ieguva 1. vietu, bet Latvija 1 ierindojās 2. vietā, nodrošinot pilnu Latvijas finālu. Ventspils spēlētāji bija pārstāvēti abās izlasēs un piedalījās izšķirošajās spēlēs par medaļām.

16. Ventspils Olimpiskās vienības sportists Armands Mežinskis piektdien Gruzijā Eiropas čempionātā svarcelšanā izcīnīja septīto vietu svara kategorijā līdz 94 kilogramiem.

17. No 23. līdz 26. aprīlim Latvijas čempionātā boksā U15 un U17 vecuma grupās veiksmīgi startēja Ventspils boksa kluba sportisti, izcīnot vairākas godalgotas vietas. Par Latvijas čempioniem kļuva Prohors Grišuņins (U15) un Aleksandra Prjaņišņikova (U17), bet Varvara Fetiskina U15 grupā izcīnīja 2. vietu. Ventspils sportisti apliecināja augstu līmeni arī turpmākās sezonas kontekstā, turpinot cīņu par vietām Latvijas izlasē.

Maijs
1. Aizvadītas Ventspils pilsētas basketbola čempionāta finālspēles, kurās jau otro gadu pēc kārtas par čempioniem kļuva Ventspils tehnikuma komanda. Finālā viņi ar 98:89 (33:25, 23:24, 21:25, 21:15) pārspēja Anzāģe/Pope vienību. Bronzas medaļas izcīnīja ManCave Barbershop komanda, kas ar 100:87 (31:27, 20:16, 23:26, 26:18) uzvarēja Brīvostas pārvaldi.

2. 4.maijā, Ventspilī pie Dienvidu mola skatu torņa svinīgā un emocionāli piesātinātā ceremonijā tika iedegta Latvijas Jaunatnes X vasaras olimpiādes lāpa. Ventspils šim notikumam izvēlēta simboliski – tieši šeit 2002. gadā norisinājās pirmā Latvijas Jaunatnes Olimpiāde. Lāpas iedegšana Ventspilī kļūs par sākuma punktu vienojošam ceļojumam cauri visai Latvijai.

3. Sporta namā “Centrs”, Brīvības ielā 14, Ventspilī norisinājās Latvijas čempionāts taekvondo, ko organizēja Latvijas Taekvondo federācija sadarbībā ar Ventspils valstspilsētas pašvaldību un Olimpiskais centrs “Ventspils”.Sacensībās piedalījās 150 sportisti no Lietuvas, Igaunijas, Latvijas un Ukrainas. Ventspili pārstāvēja sporta kluba “Favorīts” atlēti, kuri izcīnīja piecas medaļas – divas sudraba un trīs bronzas. Sudraba medaļas izcīnīja Sofija Simaņenkova un Daniils Palamarčuks, savukārt bronzas godalgas ieguva Anna Rumberga, Alise Rumberga un Normunds Ivanovs.

4. Volejbola klubs “Zviedrāns Team Ventspils” noslēdz Latvijas volejbola čempionāta Reģionālās līgas 2025./2026. vīriešiem sezonu 4.vietā.
5. Piedzīvojumu parkā un Ventspils ielās ar vērienīgu velobraucienu tika atklāta 16. Ventspils vasaras tūrisma un velosezona. Pasākumā piedalījās aptuveni 850 lieli un mazi velobraucēji. Šī gada moto – “VeloSkanis”.

6. Pateicoties Latvijas Basketbola savienība atbalstam, Ventspils saņēmusi jaunu un mūsdienīgu 3×3 basketbola laukuma segumu, kas būs piemērots arī klasiskajām 5×5 basketbola spēlēm. Jaunais laukums ir ierīkots pie Ventspils Valsts 1. ģimnāzija un Sporta nams “Centrs” .
7. Optibet Latvijas Basketbola līgas finālsērijas ceturtajā spēlē BK “Ventspils” savā laukumā aizvadīja spraigu cīņu pret “Valmiera Glass VIA”, piedzīvojot zaudējumu ar 89:92. Finālsērijā līdz trim uzvarām ventspilnieki piekāpās ar 1:3, sezonu noslēdzot ar sudraba medaļām. Pēc sezonas tika paziņots arī līgas simboliskais zvaigžņu piecnieks, kurā iekļauti divi BK “Ventspils” spēlētāji – Kamerons Šeltons un Ronalds Zaķis.
8. No 9. līdz 16. maijam Ventspilī norisinājās starptautiskais ITF J60 “Ventspils Open by Babolat 2026” junioru tenisa turnīrs ar rekordliels dalībvalstu skaits – 19, tostarp sportisti no tik tālām valstīm kā ASV, Izraēlas un Ķīnas.

9. Pavasarī Ventspils kļūst par jauno futbolistu galamērķi, kur dažāda vecuma komandas pulcējas starptautiskajā bērnu futbola turnīrā “Ventspils Cup”. Turnīrs šogad norisinājās vairākos posmos aprīlī un maijā, kopumā pulcējot 82 komandas un vairāk nekā 1000 futbolistus no Latvijas, Lietuvas, Igaunijas un Somijas.
10. Staldzenē pie Būšnieku ezera laivu bāzes notika tradicionālais skrējiens apkārt Būšnieku ezeram, ko organizēja biedrība “Ventspils maratona klubs” sadarbībā ar Ventspils valstspilsētas pašvaldības Sporta pārvaldi. Skrējiens šogad norisinājās jau 46. reizi, pulcējot kuplu dalībnieku skaitu — gandrīz 170 skrējējus. Dalībniekiem bija jāveic viens 8,1 kilometru garš aplis apkārt ezeram.
11. Vieglatlētikas sacensībās “Talsu kausi 2026” veiksmīgi startēja Ventspils olimpiskās vienības un sporta skolas “Spars” sportisti. Brenda Džiliana Apsīte uzvarēja trīssoļlēkšanā ar 13,50 m, sasniedzot sezonas labāko rezultātu un šobrīd labāko rezultātu pasaulē U20 grupā, kā arī izcīnīja 3. vietu augstlēkšanā. Martins Kaudze uzvarēja augstlēkšanā ar jaunu personīgo rekordu – 2,07 m, bet šķēpa mešanā ar personīgo rekordu 75,44 m ieguva 3. vietu.
12. Aizvadītajās brīvdienās “Rodeo MX Racing Team” sportisti veiksmīgi startēja gan starptautiskās, gan Latvijas motokrosa sacensībās.Polijas pilsētā Olecko Ziemeļeiropas zonas atlases sacensībās 85cc klasē Rudolfs Spila pēc vairākiem kritieniem un neveiksmēm izcīnīja 17. vietu.Savukārt Staicelē Latvijas kausa 2. posmā komandas sportisti sasniedza augstvērtīgus rezultātus: 65cc J klasē Kristers Treimanis-Freimanis izcīnīja 1. vietu, 85cc V klasē uzvarēja Gregs Laguta, bet 55+ klasē Arvis Sanders ierindojās 3. vietā.

13. Eiropas čempionātā svarbumbu celšanā, kas norisinājās Jorkā (Apvienotajā Karalistē), Ventspili Latvijas izlases sastāvā pārstāvēja Vasilijs Giņko. Viņš kopā ar Latvijas komandu izcīnīja sudraba medaļu profesionāļu komandu stafetē, bet veterānu grupā (50–54 gadi) kļuva par Eiropas čempionu +85 kg svara kategorijā klasiskajā raušanā ar 24 kg svarbumbu.
14. Ventspilī notikušajās Latvijas Sporta veterānu–senioru savienības 63. sporta spēļu finālsacensībās Ventspils vecmeistari izcīnīja augstas vietas. Basketbolā K35+ vecuma grupā ventspilnieki kļuva par čempioniem, telpu futbolā K55+ grupā izcīnīja 2. vietu, bet volejbola finālsacensībās Salaspilī K55+ komanda izcīnīja 1. vietu.
15. Ventspils Olimpiskās vienības sportists Kārlis Pauls Lasmanis turpina veiksmīgi pārstāvēt Ķīnas 3×3 basketbola komandu “Shanghai” FIBA 3×3 Pasaules tūres sezonā. Aizvadītajā nedēļas nogalē Šanhajā norisinājās prestižais FIBA 3×3 Pasaules tūres “Masters” posms, kurā Lasmaņa pārstāvētā komanda izcīnīja augsto 3. vietu.

16. Turcijas pilsētā Antālijā notikušajā Eiropas čempionātā loka šaušanā SK “ODISEJS” sportiste Sanita Lasmane Latvijas izlases sastāvā savās pirmajās starptautiskajās sacensībās izcīnīja 21.vietu 52 dalībnieču konkurencē. 
Jūnijs
1. Kandavā norisinājās boksa un kikboksa turnīrs “Kandavas Bruņinieku kauss”, kurā pulcējās sportisti no dažādiem Latvijas klubiem. Ventspili sacensībās pārstāvēja sporta klubs “Favorīts”, kura sportisti demonstrēja augstu meistarības līmeni, cīņassparu un lielisku fizisko sagatavotību, aizvadot pārliecinošas un skatāmas cīņas ringā. Turnīrā Timurs Maļusevs izcīnīja 1. vietu, Daniils Palamarčuks ierindojās 2. vietā, savukārt Ruslans Putraševics un Marats Beinarovičs savas cīņas noslēdza neizšķirti.

2. Aizvadītajās brīvdienās sporta kluba “Rodeo MX Racing Team” sportisti veiksmīgi startēja Baltijas čempionāta 2. posmā Lietuvā un Latvijas kausa 3. posmā Alojā, izcīnot vairākas godalgotas vietas. Baltijas čempionāta posmā Biržos Markuss Kokins pārliecinoši uzvarēja prestižākajā MX1 klasē. Savukārt Latvijas kausa sacensībās Alojā Kristers Treimanis-Freimanis izcīnīja 2. vietu 65cc J klasē, Rūdolfs Spila – 2. vietu 85cc J klasē, Gregs Laguta – 1. vietu 85cc V klasē, bet Arvis Sanders – 3. vietu MX55+ klasē.

3. Ventspilī pirmo reizi norisināsies Latvijas florbola izlases treniņnometne, kurā piedalīsies 26 sportisti un 7 treneri.

4. Ventspils skriešanas svētkos šogad piedalījās vairāk nekā 1400 dalībnieku no Latvijas un ārvalstīm, sacenšoties pusmaratona, 10,6 km, 5 km un citās distancēs. Pusmaratonā uzvaras izcīnīja Uģis Jocis un Zanda Malančuka, bet par laulāto čempioniem kļuva Ivo un Krista Deičmaņi

5. Varšavā notikušajā FIBA 3×3 basketbola Pasaules kausa izcīņā Latvijas vīriešu izlase pirmo reizi vēsturē kļuva par pasaules čempioni, finālā ar 20:15 pārspējot Vāciju. Latvijas izlases sastāvā triumfēja arī Ventspils Olimpiskās vienības sportists Kārlis Pauls Lasmanis, kurš tika atzīts par turnīra vērtīgāko spēlētāju (MVP) un kļuva par rezultatīvāko basketbolistu.

6. Ventspils Olimpiskās vienības un sporta skolas “Spars” vieglatlēte Brenda Džiliana Apsīte Ogrē notikušajā “LVS / Sportland kausa” trešajā posmā sasniedza izcilu rezultātu trīssoļlēkšanā – 13,62 metrus. Šis lēciens kļuva par sacensību augstvērtīgāko sasniegumu pēc Pasaules Vieglatlētikas (WA) punktu tabulām (1079 punkti) un ļāva Brendai atkārtot Latvijas U20 junioru rekordu.

7. Salaspilī notikušajās 63. Latvijas Sporta veterānu – senioru savienības sporta spēļu novusa sacensībās Ventspils novusa klubs izcīnīja 2. vietu 37 pašvaldību konkurencē.

Individuāli Kaspars Leitis K40+ grupā ieguva bronzas medaļu, bet Janīna Kesenfelde D70+ grupā izcīnīja zelta medaļu. 

8. Ventspils valstspilsētas pašvaldība sveica pasaules čempionu 3×3 basketbolā Kārli Paulu Lasmani un treneri Gintu Fogelu, piešķirot naudas balvas par izcīnīto pasaules čempiona titulu un ieguldījumu sportista sagatavošanā. Sportistam tika piešķirti 5000 eiro, bet trenerim – 1500 eiro.

9. Ventspils Olimpiskās vienības sportists Edijs Sīmanis izcīnījis sudraba medaļu HYROX pasaules čempionātā Stokholmā, kļūstot par pasaules vicečempionu para medicīniskajā grupā.

10. Noslēgusies Latvijas Jaunatnes X Olimpiāde, kas no 18. līdz 20. jūnijam Valmierā pulcēja vairāk nekā 3500 jauno sportistu no visas Latvijas. Ventspils valstspilsētas pašvaldības delegācija olimpiādē startēja ar 68 sportistiem un 25 treneriem, sacenšoties 12 sporta veidos. Kopumā ventspilnieki izcīnīja 21 medaļu – 9 zelta, 5 sudraba un 7 bronzas –, pašvaldību kopvērtējumā ierindojoties 8.vietā.

Jūlijs
1. Piedzīvojumu parkā “Lemberga hūte” norisinājās skrituļošanas sacensības “Skrituļu prieks”, kurās piedalījās 21 dalībnieks. Sacensībās spēkiem mērojās dažāda vecuma bērni un jaunieši, sacenšoties vairākās vecuma grupās.

2. Pie Būšnieku ezera notika Ventspils Tautas triatlona 1.posms. Piedalījās dalībnieki no Ventspils, Tukuma, Jūrmalas. Kungiem visātrākais bija Guntis Grīnvalds , dāmām Elina Budava.
3. Rīgas BTA “Daugava” stadionā notikušajā Latvijas jaunatnes čempionātā vieglatlētikā izcilus panākumus guva Ventspils sportisti – U20 grupā Brenda Džiliana Apsīte kļuva par Latvijas čempioni trīssoļlēkšanā (13,58 m), bet U23 grupā Martins Kaudze izcīnīja čempiona titulu šķēpa mešanā (74,33 m).

4. Brendas Džilianas Apsītes rezultāts – 13,58 m – tika novērtēts ar 1074 pasaules vieglatlētikas punktiem, kļūstot par augstvērtīgāko sniegumu visā 2026. gada Latvijas jaunatnes čempionātā.

5. Ventspils kērlinga kluba sportisti sezonu sākuši ar lieliskiem panākumiem Latvijas čempionātā – par Latvijas čempioniem kļuva Andris Padrevics un Laura Miglāne jaukto pāru disciplīnā, bet Raido Blumbergs un Andris Padrevics kopā ar Lauru Miglāni izcīnīja zelta medaļas jaukto trijnieku sacensībās.
6. Ventspils Jūras svētku ietvaros Jūras kausā pludmales volejbolā sacentās 15 sieviešu un 10 vīriešu komandas. Par uzvarētājiem kļuva Reinis Pekmans un Jevgeņijs Sikuriņecs vīriešu konkurencē, bet sievietēm triumfēja Megija Šeļagovska un Patrīcija Āboliņa.
7. Ventspils Reņķa dārzā notika pirmās oficiālās Velosolutions Pump Track sacensības, kurās piedalījās 137 dalībnieki no visas Latvijas. OPEN grupā uzvarēja Gvido Kārlis Beļakovs (skūteri), Kristaps Ivaško (skrituļdēļi), Toms Grīnvalds (velosipēdu Tautas klase) un Viesturs Vekša (velosipēdu PRO klase), kurš uzrādīja arī sacensību ātrāko laiku – 19,47 sekundes.
8. No 13. jūlija līdz 2. augustam Olimpiskajā centrā “Ventspils” notiek starptautiska sporta vingrošanas treniņu nometne, kurā kopā trenējas Ventspils sporta skolas vingrotājas un Honkongas izlases sportistes. Nometni vada trenere Nadežda Seile, bet abas komandas tajā gatavojas 2026. gada Eiropas un Āzijas spēlēm.
9. Salaspils stadionā norisinājās LSVS Pašvaldību 63. sporta spēles vieglatlētikā, kurās piedalījās 289 sportisti no Latvijas, Lietuvas un Igaunijas. Ventspili sacensībās pārstāvēja 10 vieglatlēti, kuri izcīnīja 23 godalgas – 16 zelta, 5 sudraba un 2 bronzas medaļas.
10. Ventspilī notikušajā starptautiskajā svarcelšanas turnīrā “Ventspils 2026” uzvaras savās svara kategorijās izcīnīja Ventspils Olimpiskās vienības sportisti Rebeka Ibrahima un Armands Mežinskis, bet Artūrs Plēsnieks ieguva 2. vietu. Komandu vērtējumā pēc Sinklera tabulas Ventspils pirmā komanda izcīnīja 1. vietu.
11. Ventspils pludmales volejbola stadionā norisinājās Latvijas Jaunatnes čempionāta reģionālais posms, kurā pulcējās jaunie sportisti no dažādiem Latvijas reģioniem. Sacensībās startēja komandas U12, U16 un U20 vecuma grupās, bet vislielākā konkurence bija U16 grupā ar 48 komandām.
12. Ventspilī pie Bušnieku ezera aizvadīts Latvijas čempionāts triatlonā vidējā distancē, kur sportisti veica 1,9 km peldējumu, 90 km riteņbraukšanu un 21,1 km skriešanu. Par Latvijas čempioniem kļuva Baiba Medne ar jaunu rekordu sievietēm un Rolands Putniņš vīriešiem, bet augstus rezultātus sasniedza arī Ventspils sportisti Olafs Ķenģis un Verners Krūmiņš.
13. Ventspils sportisti guva lieliskus panākumus Baltijas U20 čempionātā vieglatlētikā Veru, palīdzot Latvijas junioru izlasei pēc piecu gadu pārtraukuma uzvarēt komandu vērtējumā. Brenda Džiliana Apsīte izcīnīja zeltu trīssoļlēkšanā, bet Eduards Strelkovs ieguva sudrabu tāllēkšanā, sasniedzot jaunu personīgo rekordu – 7,13 metrus.
14. Ventspils sportisti ar izciliem panākumiem startēja Baltijas U20 čempionātā vieglatlētikā Veru, palīdzot Latvijas junioru izlasei uzvarēt komandu vērtējumā pēc piecu gadu pārtraukuma. Brenda Džiliana Apsīte kļuva par Baltijas U20 čempioni trīssoļlēkšanā, bet Eduards Strelkovs izcīnīja sudraba medaļu tāllēkšanā ar jaunu personīgo rekordu – 7,13 metriem. Latvijas izlase kopumā izcīnīja 43 medaļas un pārliecinoši triumfēja komandu ieskaitē.
15. Ventspils sportisti veiksmīgi startēja Latvijas pieaugušo čempionātā vieglatlētikā, izcīnot zelta un bronzas medaļas, kā arī sasniedzot jaunu Latvijas U20 rekordu. Brenda Džiliana Apsīte kļuva par Latvijas čempioni trīssoļlēkšanā un ar 13,90 metru rezultātu uzstādīja Latvijas U20 rekordu, bet Martins Kaudze izcīnīja bronzu šķēpa mešanā ar personīgo sasniegumu 71,90 metri.
16. Rodeo MX Racing Team sportisti veiksmīgi startēja Eiropas un Pasaules čempionāta motokrosa posmā Čehijas pilsētā Loketā, izcīnot Eiropas čempionāta bronzas medaļu un gūstot vērtīgu pieredzi. Komandas jaunākais sportists Bruno Geitus EMX65 klasē kļuva par Eiropas čempionāta bronzas medaļnieku, savukārt pārējie komandas braucēji – Rudolfs Spila, Alberts Knapšis un Edvards Bidzāns – demonstrēja cīņassparu un uzkrāja pieredzi starptautiskā līmeņa sacensībās.
17. Ventspils Piedzīvojumu parkā jau septiņpadsmito reizi norisinājās starptautiskais petanka turnīrs “Ventspils kausi”, kurā piedalījās sportisti no Latvijas un vairākām Eiropas valstīm. Veiksmīgi startēja mājinieki – vienspēlēs uzvarēja Andris Padrevics, bet dubultspēlēs zelta kausu izcīnīja Ieva Anna Gulbe un Kristīne Ulberga.
Augusts

1. Ventspils šķēpmetējs Martins Kaudze Baltijas valstu komandu čempionātā vieglatlētikā Rīgā izcīnīja uzvaru šķēpa mešanā ar rezultātu 70,97 metri, palīdzot Latvijai iegūt maksimālos punktus disciplīnā. Latvijas izlase kopvērtējumā triumfēja ar 277,5 punktiem, pēc deviņu gadu pārtraukuma atgūstot Baltijas spēcīgākās vieglatlētikas komandas titulu.

2. Pārventas sporta kompleksa futbola laukumā norisinājās Ventspils pilsētas čempionāts futbolā 2026, kurā piedalījās piecas komandas. Par turnīra uzvarētājiem kļuva FK Enkurs, otro vietu izcīnīja Brīvostas Pārvalde/FVA, bet bronzas medaļas ieguva SLV Pluss.
3. Ventspils kērlinga kluba spēlētāji guva lieliskus panākumus Latvijas čempionātā petankā vīriešu vienspēlēs, kas notika Rīgā. Raido Blumbergs izcīnīja zelta medaļu, Andris Padrevics ieguva bronzu, bet Itallo Šroms ierindojās piektajā vietā, apliecinot Ventspils sportistu augsto līmeni.
4. Ventspils Pilsētas svētku laikā pirmo reizi Lielajā laukumā notikušais Snoopija x Bucher Municipal 3×3 kauss pulcēja 29 komandas no dažādām Latvijas vietām, kļūstot par nozīmīgu sporta notikumu ar aizraujošām spēlēm, prasmju konkursiem un basketbola zvaigžņu dalību. Turnīrs apliecināja, ka jaunā norises vieta ir piemērota 3×3 basketbola pasākumu rīkošanai un veicina basketbola tradīciju attīstību Ventspilī.
5. Ventspils Pilsētas svētku laikā notika sportistu godināšanas pasākums, kurā tika sveikti Ventspils sportisti Vasilijs Giņko un Edijs Sīmanis par izciliem sasniegumiem starptautiskās sacensībās – Eiropas un pasaules čempionātos. Sportisti saņēma pašvaldības naudas balvas par nozīmīgu ieguldījumu un augstiem sasniegumiem sportā.
6.  Rodeo MX Racing Team sportists Markuss Kokins Pasaules čempionāta posma ietvaros notikušajā Eiropas čempionāta MX Open klases finālposmā Beļģijā izcīnīja augsto 4. vietu kopvērtējumā. Ar neatlaidību un veiksmīgi aizvadītiem braucieniem viņš apliecināja savu meistarību un komandas augsto sagatavotības līmeni starptautiskajā motokrosa arēnā.
7.  Ventspilī pie 2. pamatskolas izveidoti 3×3 basketbola laukumi, izmantojot atkārtoti FIBA sertificēto segumu no iepriekšējās atrašanās vietas pie Ventspils Valsts 1. ģimnāzijas. Tādējādi pilsētas iedzīvotājiem nodrošināta papildu kvalitatīva sporta infrastruktūra, vienlaikus lietderīgi izmantojot jau esošos resursus.
8.  Ventspilī notika 17. Vislatvijas nūjošanas un iešanas festivāls, kurā piedalījās gandrīz 150 cilvēku. Dalībnieki veica 7 km distanci, bet ātrākie nūjotāji tika apbalvoti. Vīriešu grupā uzvarēja Sandis Sproģis, bet sieviešu grupā – Aida Graudiņa.
9. Ventspils Piedzīvojumu parka petankas laukumos notika Latvijas čempionāts sieviešu vienspēlēs. Par Latvijas čempioni kļuva ventspilniece Agita Puriņa, bet sudraba medaļu izcīnīja Eva Martinsone.
10.  Oregonā notiekošajā Pasaules U-20 čempionātā trīssoļlēkšanā startēja ventspilniece Brenda Džiliana Apsīte. Viņa ar 12,74 m ierindojās 21. vietā un finālam nekvalificējās. Šosezon Brenda bija sasniegusi Latvijas U-20 rekordu – 13,90 m.
11.  Čehijā notikušajā Eiropas čempionātā praktiskajā šaušanā ventspilnieki Uldis Jaunsproģis un Krists Kūla guva lieliskus panākumus. Uldis Jaunsproģis uzvarēja “PISTOL 1500” disciplīnā, kļūstot par Eiropas čempionu, bet kopā ar Kristu Kūlu izcīnīja arī zeltu komandu sacensībās.
12.  Klaipēdā notikušajā Lietuvas pludmales frisbija čempionātā Ventspils frisbija kluba vīriešu komanda kļuva par čempioniem, finālā ar 12:7 uzvarot Ogres komandu. Par turnīra vērtīgāko spēlētāju atzina ventspilnieku Marku Krebsm.
13.  Pērnavā notikušajā Baltijas čempionātā vieglatlētikas vecmeistariem Ventspils sportisti izcīnīja vairākas godalgas. Piecas zelta medaļas ieguva Valdis Cela, bet par Baltijas čempioniem kļuva arī Dainis Kūla, Anija Petrovska, Ginta Rassa un Iveta Stankevica. Anija Petrovska un Ginta Rassa turklāt uzstādīja jaunus Latvijas rekordus savās vecuma grupās.
14.  Madonā aizvadīts Latvijas un Baltijas motokrosa čempionāta 3. posms, kurā Ventspils komanda uzvarēja komandu vērtējumā. “Rodeo MX Racing Team” sportisti izcīnīja trīs uzvaras un vēl vairākas godalgotas vietas. MX1 klasē Markuss Kokins, lai gan uzvarēja kvalifikācijā un otrajā braucienā, tehniskas ķibeles dēļ pirmajā braucienā bija spiests izstāties.
15.  Saldū notika Latvijas vieglatlētikas čempionāts vecmeistariem, kurā “Ventspils veterānu kluba” sportisti izcīnīja 20 medaļas – 14 zelta, 5 sudraba un 1 bronzas. Īpaši izcēlās Ginta Rassa, kura 800 metros laboja personīgo un Latvijas rekordu W50 grupā. Godalgotas vietas dažādās disciplīnās izcīnīja arī citi Ventspils sportisti.
16. Ventspils Olimpiskās vienības sportisti Ernests Zēbolds un Tomass Grinbergs piedalījās Eiropas čempionātā BMX frīstailā Vācijā, kur Zēbolds „park” disciplīnas pusfinālā ar 81,30 punktiem izcīnīja 17. vietu, bet Grinbergs kvalifikācijā ar 51,42 punktiem ierindojās 29. vietā.
17. „Ventspils kausu” kērlingā izcīnīja Ukrainas komandas – “Ukraine men” vīriešu konkurencē un “Ukraine mix” jauktajā konkurencē, bet Latvijas junioru izlase “TKK/Zass” šoreiz ieguva bronzas kausu. Turnīrā piedalījās 18 komandas no Latvijas, Igaunijas, Lietuvas, Norvēģijas un Ukrainas.
18. Sporta hallē “Pārventa” notika Cīņas mākslu festivāls, kas pulcēja sešus sporta klubus un piecu cīņas sporta veidu pārstāvjus, piedāvājot apmeklētājiem iepazīt to daudzveidību, tehniku un tradīcijas. Pasākuma mērķis bija popularizēt cīņas mākslas un aktīvu dzīvesveidu, sniedzot iespēju baudīt paraugdemonstrējumus, konkursus un aizraujošas sportistu cīņas.
19. Koncertzālē “Latvija” Ventspils pašvaldība sveica Latvijas Jaunatnes X Olimpiādes veiksmīgākos jaunos sportistus, kuri kopā izcīnīja 21 medaļu – 9 zelta, 5 sudraba un 7 bronzas godalgas. Pasākumā godināja 25 sportistus un 14 trenerus, uzsverot sportistu neatlaidību, treneru profesionālo darbu, ģimeņu atbalstu un pašvaldības ieguldījumu jaunatnes sporta attīstībā.
20. Liepājā Latvijas čempionātā BMX frīstailā PRO grupā triumfēja Ventspils Olimpiskās vienības sportists Ernests Zēbolds, izcīnot zelta medaļu, bet Tomass Grinbergs ieguva bronzu. Abi sportisti nedēļu iepriekš pārstāvēja Latviju arī Eiropas čempionātā Vācijā.
21. Ventspilī aizvadītas sporta kluba “ODISEJS” 20 gadu jubilejas sacensības “Kurzemes bulta IV”, pulcējot sportistus no deviņiem Latvijas loka šaušanas klubiem. Jubilejas pasākums apliecināja kluba nozīmīgo ieguldījumu loka šaušanas attīstībā un Latvijas loka šaušanas saimes saliedētību.
Septembris
1. Ar starptautiskajām sacensībām “Ventspils šķēpi 2026” svinīgi atklāja rekonstruēto Olimpiskā centra “Ventspils” stadionu, kura rekonstrukcija izmaksāja 1,084 miljonus eiro.
Sacensībās uzvaras izcīnīja Gatis Čakšs šķēpmešanā, Oskars Grava 200 metru skrējienā un ventspilniece Brenda Džiliana Apsīte trīssoļlēkšanā. Stadionā izbūvēti jauni vieglatlētikas sektori, lietusūdens novadīšanas sistēma un starptautiskajām prasībām atbilstošs segums, uzlabojot apstākļus gan sportistu treniņiem, gan augsta līmeņa sacensību rīkošanai.
2. Liepājas Daugavas stadionā notikušajās starptautiskajās EMA līgas sacensībās “Amber Spike 2026” veiksmīgi startēja “Ventspils veterānu kluba” vieglatlēti, izcīnot daudz godalgu dažādās disciplīnās. Īpaši izceļams Daiņa Kūlas sasniegums šķēpa mešanā – 46,04 metri deva uzvaru gan M65 vecuma grupā, gan kopvērtējumā, kā arī jaunu Latvijas rekordu šajā vecuma grupā. Vairākas uzvaras izcīnīja arī Valdis Cela, Anija Petrovska un Ginta Rassa, bet godalgas dažādās disciplīnās ieguva Maija Vesele un Ligita Ziemane.
3. Stelpē notikušajā Latvijas motokrosa čempionāta noslēdzošajā posmā Ventspils motoklubs “Rodeo” izcīnīja uzvaru gan posmā, gan sezonas kopvērtējumā, kļūstot par Latvijas čempionu jau 15. reizi. Lielisku sezonas noslēgumu aizvadīja Markuss Kokins, kurš uzvarēja abos MX1 braucienos un savā debijas sezonā šajā klasē kļuva par 2026. gada Latvijas čempionu.
“Rodeo” sportisti izcīnīja uzvaras arī 125 cc klasē (Jēkabs Hudolejs) un 65 cc klasē (Bruno Geitus), bet MX1 klasē trešo vietu ieguva Edvards Bidzāns un MX2 klasē otro vietu – Alberts Knapšis.
4. Itālijā notikušajā Eiropas U20 čempionātā pludmales volejbolā Ventspils Olimpiskās vienības sportists Ralfs Andrejevs kopā ar Gustavu Drusku aizkļuva līdz ceturtdaļfinālam un turpinājumā cīnījās par augstākām vietām. Latvijas duets uzvarēja Beļģijas pāri un spraigā trīs setu spēlē pārspēja Polijas duetu, čempionātu noslēdzot augstajā 5. vietā.
5. Ventspils sportists Gatis Lepste starptautiskajās sacensībās “IRONVYTAS BENCH PRESS 2026” Viļņā izcīnīja uzvaru “Monster” kategorijā. Svara stieņa spiešanā guļus viņš pieveica iespaidīgus 280 kilogramus. Ar šo rezultātu Gatis sasniedza jaunu sacensību absolūto rekordu.
6. Viļņā notikušajā starptautiskajā Audrjus Santackas piemiņas turnīrā kikboksā veiksmīgi startēja Ventspils Olimpiskās vienības un sporta kluba “Favorīts” sportists Leons Likovs. Low Kick disciplīnā viņš izcīnīja 1. vietu un zelta medaļu.
7. Ventspilī no 11. līdz 13. septembrim norisinājās starptautiskais bērnu futbola turnīrs “Ventspils Cup 2026”, kurā U-9 un U-11 grupās piedalījās komandas no Latvijas, Lietuvas, Igaunijas un Somijas.
FS Ventspils jaunie futbolisti abās vecuma grupās izcīnīja 3. vietu – U-9 konkurencē 12 komandu, bet U-11 konkurencē 16 komandu vidū.
8. “Ventspils veterānu kluba” vieglatlēti starptautiskajās EMA līgas sacensībās Klaipēdā un “ARSENAL rudens kausā” Koknesē izcīnīja vairākas godalgotas vietas un laboja Latvijas rekordus. Anija Petrovska laboja Latvijas rekordu 40+ vecuma grupā 80 metru barjerskrējienā, bet trīssoļlēkšanā izcīnīja 1. vietu; Valdis Cela uzvarēja trīssoļlēkšanā un kārtslēkšanā. Lielisku panākumu guva arī Ligita Ziemane, labojot trīs Latvijas rekordus mešanas pieccīņā un tās disciplīnās – vesera un smaguma mešanā, kā arī kopējā punktu summā.
9. Ogrē notikušajā Baltijas klubu frisbija čempionātā Ventspils frisbija klubs izcīnīja divas godalgas – sudrabu vīriešu divīzijā un bronzu MIX divīzijā. Vīriešu turnīrā ventspilnieki izcīnīja divas uzvaras, pārspējot Ogres un Viļņas komandas, un čempionātu noslēdza 2. vietā. MIX divīzijā Ventspils komanda aizkļuva līdz pusfinālam, bet spēlē par 3. vietu ar 13:7 atkārtoti pārspēja “DTS1”, nodrošinot bronzas medaļas.
10. Olainē notikušajā starptautiskajā boksa turnīrā “Olaines Kauss 2026” Ventspili pārstāvēja Ventspils Boksa Klubs un sporta klubs “Favorīts”.Par turnīra uzvarētāju kļuva Prohors Grišuņins, kurš savā svara kategorijā izcīnīja uzvaru abās aizvadītajās cīņās. Leons Likovs ieguva 2. vietu, Demjans Fetiskins – 3. vietu, bet Vitalijs Tihanovs sacensības noslēdza 5. vietā.
11. Ventspils Zilā karoga pludmalē jau 31. reizi notika tradicionālās akmens mešanas sacensības, pulcējot 76 dalībniekus un turpinot vienu no atraktīvākajām Ventspils pludmales sporta tradīcijām. Vīriešu konkurencē uzvarēja Jānis-Svens Grīva ar 105 metru tālu metienu, otro vietu ieguva Mārtiņš Kaudze (95 m), bet trešo – Renārs Sirotins (70 m). Sieviešu konkurencē pirmo vietu izcīnīja Sanita Lasmane ar 60 metru metienu, otro – Margarita Ziemane (48 m), bet trešo – Lauma Grīva (44 m).
12. Motokluba “Rodeo” sportists Markuss Kokins 2026. gada sezonā izcīnījis Latvijas un Igaunijas čempiona titulus MX1 klasē. 18 gadus vecais ventspilnieks Latvijas čempiona titulu nodrošināja Stelpē, uzvarot abos sezonas noslēdzošā posma braucienos, bet Igaunijas čempionāta kopvērtējumā triumfēja MX1 klasē. Kokinam šī bija veiksmīga debijas sezona MX1 klasē, turklāt Eiropas čempionātā EMX Open klasē viņš izcīnīja 4. vietu un debitēja pasaules čempionāta MXGP klasē.
13. Olimpiskā centra “Ventspils” vieglatlētikas manēžā notika Ventspils Invalīdu biedrības organizētās Sporta spēles, pulcējot ap 60 dalībnieku. Dalībnieki sacentās piecos individuālajos vingrinājumos un stafetēs, demonstrējot veiklību, precizitāti un komandas garu, bet labākie sportisti saņēma medaļas, diplomus un balvas. Pasākums sniedza dalībniekiem iespēju aktīvi pavadīt laiku, izmēģināt spēkus dažādās disciplīnās un stiprināt kopā būšanas prieku.
14. Parīzē notikušajās FIG World Challenge Cup sacensībās sporta vingrošanā Latvijas izlases sastāvā startēja Ventspils Sporta skolas “Spars” audzēknes Anna Grauda-Grote un Elana Aleksandra Sviķe. Anna Grauda-Grote vingrojumā uz līdzsvara baļķa kvalifikācijā izcīnīja 8. vietu un kvalificējās finālam, kur vairāk nekā 40 dalībnieču konkurencē ieguva augsto 7. vietu. Elana Aleksandra Sviķe kvalifikācijā ierindojās 40. vietā, bet abas Ventspils vingrotājas guva vērtīgu pieredzi augsta līmeņa starptautiskās sacensībās.
15. Airēšanas bāzē “Dampeļi” notika Ērika Eglīša piemiņas balvas izcīņas un Ventspils pilsētas sezonas noslēguma sacensības smaiļošanā un kanoe airēšanā, pulcējot gandrīz 100 sportistu no piecām Latvijas pilsētām.Ventspils Sporta skolas “Spars” airētāji izcīnīja vairākas godalgas, tostarp zelta medaļas 10 km distancē smaiļošanā Gustavs Tīrmanis, Marks Harjuzovs un kanoe airēšanā Emīls Zamuelis. Sudraba medaļu 1000 m smaiļošanā ieguva Haralds Volčks, bet Kirils Ņerods 10 km distancē izcīnīja 3. vietu.
16. Vācijas pilsētā Meisenē starptautiskajā svarcelšanas turnīrā “Blue Swords” Ventspils Olimpiskās vienības sportisti izcīnīja divas bronzas medaļas. Rebeka Ibrahima ieguva 3. vietu ar 206 kg summā un sasniedza trīs jaunus Latvijas rekordus svara kategorijā līdz 61 kg, bet Armands Mežinskis ar 348 kg summā izcīnīja 3. vietu un laboja Latvijas rekordu raušanā – 156 kg svara kategorijā līdz 95 kg. Artūrs Plēsnieks ar 350 kg summā ieguva 10. vietu.
17. Sporta hallē “Pārventa” notikušajā ikgadējā volejbola turnīrā “Ventspils kauss 2026” VK “Ventspils” izcīnīja 2. vietu četru komandu konkurencē. Par turnīra uzvarētājiem kļuva RSU volejbolisti, trešo vietu ieguva “Aizpute”, bet ceturto – Liepājas sporta spēļu skola.
18. Sporta hallē “Pārventa” VFK/Ventspils pirmo reizi aizvadīs Latvijas čempionāta 2. līgas mājas spēli Ventspilī, tiekoties ar “FBK Baloži/tiekamies.lv”.
